Kam na Orave

HRNČIARSKA SLÁVNOSŤ
2025-09-07 14:30 - 18:00 (Europe/Bratislava)
Pozývame vás na podujatie Hrnčiarska slávnosť, ktoré sa uskutoční v nedeľu 7. septembra 2025 na Námestí M.R. Štefánika v Trstenej. Tešiť sa môžete na pestrý program

JÁNOŠÍK Slovak Xtreme Triathlon 2025
2025-09-06 08:00 - 19:00
Jánošík – Slovak Xtreme Triathlon štartujúci v Námestove v prístave na Slanici, športovcov čaká 3,8 km plávania v tmavých vodách Oravskej priehrady so štartom o polnoci.
Nasledovať bude cyklistická časť 186km na trase Námestovo – Nižná – Oravský Podzámok – Hruštín – Breza – Novoť – Oravská Lesná – Zázrivá – Terchová – Stará Bystrica – Oravská Lesná – Zázrivá – Terchová s prevýšením 2600 m.
Nakoniec treba absolvovať maratónsky beh 42,2km s prevýšením cez 3000 m. na trase Terchová – Jánošíkové diery –Veľký Rozsutec -Štefanová – Vrchpodžiar – Boboty – Tiesňavy – Terchová.

* * * Karol Felix: LAPAČ SNOV * * *
2025-09-05 17:00 - 19:00
ktorá sa uskutoční v piatok 5. jseptembra 2025 o 17:00 v Art Galérii Schürger v Tvrdošíne. Tešíme sa na Vašu návštevu.

Anna Lenková a Karol Felix

La Gioia Kaštieľ Kubínyi, Vyšný Kubín
2025-09-04 18:00 - 22:00
Zaži magický koncert La Gioia v Kaštieli Kubínyi vo Vyšnom Kubíne! Vstupenky na 4. septembra 2025 sú už v predaji. Letné turné La Gioga plné pop-operových hitov v krásnom historickom prostredí.
Kupiť Vstupemku tu:

BILLY BARMAN & KORBEN DALLAS
2025-08-29 19:30 - 22:00
Netradičný víkend na konci leta!
Dve skupiny, dva amfiteátre a jeden netradičný víkend.
Billy Barman a Korben Dallas uzatvoria leto dvoma špeciálnymi open air koncertami.
Už 29. augusta zahrajú pre vás BILLY BARMAN & KORBEN DALLAS pre vás v amfiteátri v NÁMESTOVE.
Spoločné turné kapiel Billy Barman a Korben Dallas s názvom Netradičná rodina Tour sa stretlo s obrovským záujmom fanúšikov – skoro všetky koncerty boli bezpodmienečne vypredané. Hoci sa turné oficiálne skončilo, kapely sa rozhodli v úspešnej spolupráci pokračovať. Na konci leta odohrajú dva špeciálne open air koncerty, ktoré ponesú podtitul Netradičný víkend na konci leta.
„Turné nám prinieslo veľa radosti a silných momentov. Cítili sme však, že ešte nie je čas úplne zavrieť dvere. Bolo nám spolu skvele a preto sme sa rozhodli si tento zážitok zopakovať, a zároveň ho dopriať aj ľuďom, ktorí sa na jar na naše koncerty z rôznych dôvodov nemohli dostať,“ zhodujú sa členovia oboch skupín.

Draculovská kvapka krvi
2025-08-27 08:00 - 10:00
Darovanie krvi v spolupráci s Národnou transfúznou službou Martin. Odber krvi bude prebiehať dňa 27. augusta 2025 od 08.00 do 10.00 hod. v sídle Oravského múzea P. O. Hviezdoslava v Oravskom Podzámku.
Podmienky:
Pokiaľ ste sa rozhodli darovať krv, musíte spĺňať všeobecné základné kritériá:

Musíte mať vek od 18 do 60 rokov. Pokiaľ ste pravidelným darcom, môžete darovať krv až do svojich 65 rokov. Frekvencia darovania je pre mužov 3 mesiace a pre ženy 4 mesiace od posledného odberu.
Musíte mať telesnú hmotnosť minimálne 50 kg.
Nesmiete byť nosičom vírusu HIV (mať AIDS)
Nemôžete byť po prekonaní hepatitídy (žltačky) typu B a C.
Nemôžete trpieť na iné závažné a chronické ochorenia.

Krv nedarujte v prípade (resp. trvalo nemôžete darovať krv):

Užívania drog vnútrožilovo či vnútrosvalovo teraz alebo v minulosti.
Poskytovaní alebo prijímaní platených sexuálnych služieb.
Promiskuitného spôsobu života s častým striedaním sexuálnych partnerov.
Užívania anabolických steroidov, ktoré nie sú predpísané lekárom.
Liečby poruchy zrážania krvi krvnými prípravkami.

Príprava na darovanie krvi
Je nutné, aby ste boli pred odberom dostatočne hydratovaní. 24 hodín pred odberom vypite dostatok tekutín, minimálne 2 litre (vodu, minerálku, čaje, ovocné šťavy). Ráno pred odberom vypite 500 ml tekutín. Čierna káva je tiež povolená (okrem povinného pol litra čaju).
Nehladujte! Na odber krvi nechoďte nalačno! Večer pred odberom a taktiež tesne pred odberom nejedzte tučné jedlá (syry, maslo, smotanu, mäsové jedlá a výrobky, údeniny…). Vhodné je jesť ľahké sacharidové jedlá: ovocie, zeleninu, sucháre, netukové pečivo, džem, med …
Pred odberom krvi nefajčite (minimálne 6 hodín), nepite alkohol (aspoň 12 – 14 hodín) a 24 hodín pred odberom sa nevystavujte priveľkej psychickej a telesnej námahe, vynechajte tréningy a návštevu posilňovne.
Alkohol, tučné jedlá, telesná námaha a niektoré lieky môžu prechodne spôsobiť zvýšenú aktivitu pečeňových enzýmov (ALT). Dbajte na to, aby ste boli oddýchnutí, čerství, po výdatnom spánku, pretože váš fyzický stav sa odzrkadlí na kvalite vašej krvi.

ORAVA ZRAZ
2025-08-23 08:00 - 18:00

Kultúrne leto: Divadlo – Sofia z predmestia
2025-08-22 17:00 - 19:30
Nadčasová rozprávka zo súčasného sveta pre deti aj dospelých.
Príbeh múdreho dievčatka Sofie zo sídliska prináša zábavné, no zároveň silné posolstvo o láskavosti, ohľaduplnosti a sile svedomia. Sofia pomocou čarovného ovládača odhalí rôzne chyby dospelých, ktorí sa v honbe za víťazstvami či vecami zabudli tešiť zo života. Vtipne a citlivo ich privádza k zamysleniu – a k zmene.
Inscenácia je obohatená o piesne a venuje sa aj témam, ako detská osamelosť, potreba lásky a medzigeneračné vzťahy. Je určená deťom aj rodičom – a možno najmä rodičom.
Minimalistická, ale nápaditá scénografia s bábkarským stolíkom, točňou a okienkami prináša vizuálne aj dramaturgicky hodnotný zážitok.

Tešíme sa na vás a vašich najmenších!
V prípade nepriaznivého počasia sa podujatie uskutoční v priestoroch MsKS Dolný Kubín.
Realizované s finančnou podporou Ministerstva cestovného ruchu a športu Slovenskej republiky.
Partneri a sponzori podujatia: Mesto Dolný Kubín, Klaster ORAVA a Mestské kultúrne stredisko Dolný Kubín

Dni mesta Tvrdošín
2025-08-19 20:00 - 2025-08-24 20:00
UTOROK 19. augusta:
20:00 LETNÉ KINO – premietanie pre deti a dospelých (Michalské námestie)

STREDA 20. augusta:
15:00 PROGRAM CVČ – zábavné popoludie v parku, súťaže (Trojičné námestie)
17:00 ZAHRAJKO A MYŠKA – hudobné predstavenie pre deti

ŠTVRTOK 21. augusta:
19:00 SÁM SEBOU – koncert známej hudobnej skupiny (Trojičné námestie)
20:30 GOLF – koncert domácej hudobnej skupiny

PIATOK 22. augusta:
15:00 PACI PAC – hudobné predstavenie pre deti (Trojičné námestie)
19:30 DUCHOŇOVCI – koncert známej hudobnej skupiny
22:00 DJ MIH a DJ ROBBIE – disco zábava

SOBOTA 23. augusta:
19:00 SHOCK BAND – koncert hudobnej skupiny (Trojičné námestie)
20:00 4OTHERS – koncert obľúbenej kapely z Tvrdošína

NEDEĽA 24. augusta:
14:00 LA MUSICA – program pre deti, Hudobná škola Uja Doremina (Trojičné námestie)
15:30 THE BEATLES 66 TOUR – koncert známej hudobnej skupiny
17:00 LOJZO – koncert známej hudobnej skupiny

Veríme, že si každý príde na svoje.
Zmena programu vyhradená

Pltnícky deň - 29. Ročník.
2025-08-16 08:00 - 22:00
Stavanie a odbíjanie plte s našimi mladými pltníkmi, obľúbená cyklistická pltnícka časovka v réžii Nižnianski Cyklisti športový, sprievodný a animačný program nielen pre deti ale i dospelých s Animamy Tvrdošín, skákacie hrady a iné atrakcie.
Naši florbalisti z FBK Nižná si prichystali florbalový nájazd – vlani bol úspešnou novinkou pltnice.
Novinkou bude aj UKÁŽKA PRVEJ POMOCI v podaní členov červeného kríža
Hlavný program sa bude niesť v ľudovom duchu našich súboristov z Oravanu, predstaví sa vám stredná generácia a Oravan Senior, ktorých bude sprevádzať Nižňanská muzička potešia vás deti Nižnej Vsi, malí heligonkári z Hornej Lehoty, manželia Kičinovci a do kroku vám zahrá a pobaví vás kapela Raz -2- Try z Hruštína, Skupina GOLF so svojimi novinkami a do rána vám bude hrať DJ Projekt.
Nebude chýbať ani občerstvenie, môžete sa zastaviť na dobre pivo, víno či šálku dobrej kávy do Standy Bistra, či ochutnať guláš z diviny od našich poľovníkov z PS Hldočín .
Program je naozaj pestrý, stačí keď prídete a v kruhu priateľov a našej ponuky prežijete spoločne tento deň v pokojnom a príjemnom duchu.
Tešíme sa na vás

Kultúrne leto: Divadlo – Sranda banda
2025-08-15 17:00 - 19:30
Divadelné predstavenie pre deti.
Zábavné predstavenie pre celú rodinu!
Pripravte sa na poriadnu dávku smiechu, kúziel a gagov!
Srdečne vás pozývame na jedinečnú Family show – Sranda Banda, ktorá sa uskutoční v piatok 15. augusta 2025 o 17:00 hod. na Hviezdoslavovom námestí v Dolnom Kubíne.
Veselá skupina zvieracích postavičiek vás ohúri originálnymi gagmi, komickými situáciami a výbornou bruchovraveckou technikou. Sranda Banda je energické neinfantilné divadlo, v ktorom sa miešajú krásne bábky a trefný multivrstvový humor – zábava pre malých aj veľkých zaručená!
Unikátna show, ktorú inde na Slovensku ani v Česku neuvidíte.

Tešíme sa na vás a vašich najmenších!
V prípade nepriaznivého počasia sa podujatie uskutoční v priestoroch MsKS Dolný Kubín.
Realizované s finančnou podporou Ministerstva cestovného ruchu a športu Slovenskej republiky.
Partneri a sponzori podujatia: Mesto Dolný Kubín, Klaster ORAVA a Mestské kultúrne stredisko Dolný Kubín

Hruškový festival
2025-08-10 14:00 - 18:00
Rodinný festival plný zdravého jedla, zábavy a zaujímavých ľudí.
Čakajú na Vás:Zdravé jedlá z hrušiekČerstvé ovocie a zeleninaVystúpenie pre deti – Teátr KomikaDomáci výrobcovia a predajcoviaTombolaSúťaže pre detiSkákací hrad

ORAVA WHEELS MEET
2025-08-10 09:00 - 22:00

Kultúrne leto v meste: Koncert skupiny TRAKY
2025-08-08 20:00 - 21:30
Úsmevno-zábavná kapela z Čane pri Košiciach opäť naživo v Dolnom Kubíne!
Srdečne vás pozývame na koncert skupiny TRAKY, ktorý sa uskutoční v piatok 8. augusta 2025 o 20:00 hod. na Hviezdoslavovom námestí v Dolnom Kubíne.
TRAKY vznikli v roku 2009 a svojím moderným folklórom s prvkami popu a etna si získali priazeň publika po celom Slovensku aj v zahraničí. Ich piesne, plné humoru a dobrej nálady, spievané v šarišsko-abovskom nárečí, si kapela skladá sama.

V prípade nepriaznivého počasia sa podujatie uskutoční v priestoroch MsKS Dolný Kubín.

Realizované s finančnou podporou Ministerstva cestovného ruchu a športu Slovenskej republiky.
Partneri a sponzori podujatia: Mesto Dolný Kubín, Klaster ORAVA a Mestské kultúrne stredisko Dolný Kubín

Kultúrne leto: Divadlo – Trojruža
2025-08-08 17:00 - 19:00
Divadelné predstavenie pre deti.
Klasická rozprávka od Pavla Dobšínského v neobyčajnom prevedení nevaDIvadla. Príbeh v ktorom skromnosťou prídete k najväčšiemu bohatstvu, láskou premeníte zviera na princa a vďaka trpezlivosti sa všetko zlé na dobré obráti.
Scenár: kolektív
​Réžia a hrajú: Róbert Máťuš, Lukáš Jurko
Scénografia: Júlia Jurinová

Tešíme sa na vás a vašich najmenších!
V prípade nepriaznivého počasia sa podujatie uskutoční v priestoroch MsKS Dolný Kubín.
Realizované s finančnou podporou Ministerstva cestovného ruchu a športu Slovenskej republiky.
Partneri a sponzori podujatia: Mesto Dolný Kubín, Klaster ORAVA a Mestské kultúrne stredisko Dolný Kubín

ORAVA Alternative
2025-08-02 16:00 - 22:00
Priatelia, síce o hodne neskôr ako po iné roky ale predsa!!

13. ročník festivalu ORAVA ALTERNATIVE v nádhernom prostredí františkovej huty odštarutujeme 2. Augusta 2025 so začiatkom o 16:00 hodine.

Nakoľko nám tento rok finančné okolnosti moc nepriali a ani neprajú a hrozilo, že sa festival neuskutoční, prosíme Vás aj touto cestou o zdieľanie plagátu a potvrdenie záujmu v udalosti – viď. prvý komentár. Vaša podpora je pre nás hodne dôležitá.

Taktiež by sme sa chceli poďakovať všetkým partnerom, ktorí podporili našu akciu. Bez nich by sme nemali ani na jednu kapelu, alebo tech. zabezpečenie festivalu.

Ďakujeme a vidíme sa 2. Augusta na Františkovej Huti v Podbieli

IBIZA FESTIVAL 2025
2025-08-01 20:00 - 2025-08-02 23:45

Kultúrne leto: Divadlo – O múdrej princeznej
2025-08-01 17:00 - 19:00
Divadelné predstavenie pre deti.
Povedať úprimné želanie od srdca môže mať takú silu, že ho vypočujú aj tam, kde inak sila nezasahuje. Obyčajný junák Ondrej hľadá šťastie vo svete, no keď stretne to najkrajšie stvorenie pod slnkom, jeho život sa obráti naruby. V tejto rozprávke nechýba ani súboj lásky a zla. A čo nakoniec zvíťazí? Nuž predsa…
Tešíme sa na vás a vašich najmenších!
V prípade nepriaznivého počasia sa podujatie uskutoční v priestoroch MsKS Dolný Kubín.
Realizované s finančnou podporou Ministerstva cestovného ruchu a športu Slovenskej republiky.
Partneri a sponzori podujatia: Mesto Dolný Kubín, Klaster ORAVA a Mestské kultúrne stredisko Dolný Kubín

49. Podroháčske folkórne slávnosti
2025-08-01 00:00 - 2025-08-03 00:00
Podroháčske folklórne slávnosti sú najväčším folklórnym podujatím v regióne.
Časť sprievodných programov sa odohráva v Múzeu oravskej dediny.
Podrobné informácie o slávnostiach nájdete na stránke: https://pfs.zuberec.sk/
V sobotu a v nedeľu 2.-3.8.2024 bude vstup do Múzea oravskej dediny možný iba so vstupenkou na Podroháčske folklórne slávnosti.

49. Podroháčske folkórne slávnosti – program sa bude konať v nasledovných termínoch:

1. 01.08.2025 (Piatok)
2. 02.08.2025 (Sobota)
3. 03.08.2025 (Nedeľa)

Kultúrne leto: Divadlo – Zvedavka a kúzelník
2025-07-25 17:00 - 19:00
Interaktívne divadelné predstavenie pre deti.
Príďte sa spolu s nami ponoriť do sveta kúziel, fantázie a detskej zvedavosti!
Rozprávkový príbeh o malej Zvedavke a tajomnom kúzelníkovi je plný prekvapení, smiechu a nečakaných kúziel, ktoré vtiahnu deti priamo do deja.
Zvedavka a kúzelník sú pripravení vás rozosmiať, zaujať a inšpirovať – príďte a zažite rozprávkové popoludnie plné fantázie!
Tešíme sa na vás a vašich najmenších!

V prípade nepriaznivého počasia sa podujatie uskutoční v priestoroch MsKS Dolný Kubín.
Realizované s finančnou podporou Ministerstva cestovného ruchu a športu Slovenskej republiky.
Partneri a sponzori podujatia: Mesto Dolný Kubín, Klaster ORAVA a Mestské kultúrne stredisko Dolný Kubín

Kultúrne leto: Divadlo – Don Šajn alebo Márnotratný syn
2025-07-18 17:00 - 19:00
O predstavení:
Tradičná bábková hra „Don Šajn alebo Márnotratný syn“ vychádza z klasického španielskeho príbehu o Donovi Juanovi, známom zvodcovi žien. Na Slovensku bola súčasťou kmeňového repertoáru ľudových bábkarov. Príbeh plný napätia, humoru a ponaučenia hovorí o márnotratnom Donovi Šajnovi, ktorý premrhá celý majetok, dopustí sa viacerých zločinov a nakoniec ho čaká zaslúžený trest – cesta do pekla.
Nechýba postava vtipného Gašparka, ktorý svojimi komentármi glosuje celý dej.
Predstavenie je venované pamiatke všetkých slovenských ľudových bábkarov.
Účinkujú:
Bábky oživujú: Ivan Gontko a Ivana alebo Rebeka Gontková
Réžia a text piesne: Juraj Hamar
Výprava: Miro Duša
Kulisy: Ďuro Balogh
Bábky: Beata Westrych-Zazrivec, Jaro Štuller
Podľa hry ľudových bábkarov zapísal: Juraj Hamar
Upravil: Ivan Gontko

Tešíme sa na vás a vašich najmenších!
V prípade nepriaznivého počasia sa podujatie uskutoční v priestoroch MsKS Dolný Kubín.
Realizované s finančnou podporou Ministerstva cestovného ruchu a športu Slovenskej republiky.
Partneri a sponzori podujatia: Mesto Dolný Kubín, Klaster ORAVA a Mestské kultúrne stredisko Dolný Kubín

festival kresťanskej hudby Verím Pane
2025-07-18 14:00 - 2025-07-20 20:00
Hudobný festival Verím Pane, 18. – 20. júla 2025
Námestovo, Nábrežie Oravskej Priehrady – amfiteáter
Návštevníkov čakajú tri dni plné kvalitnej kresťanskej hudby doplnené o duchovný program, inšpiratívne diskusie či program pre najmenších. To všetko v prirodzene príjemnom prostredí – na Nábreží Oravskej Priehrady v Námestove už tretí júlový víkend tohto roku.
Svoju účasť na festivale potvrdili viaceré mená kresťanskej hudobnej scény: Godzone, Rods, Sima Magušinová, Jana Zubajová, Lámačské chvály, Dominika Gurbaľová, Havrilla, Jana Zibalová, Isaac Records, Slávka Tkáčová, Križiaci, Felice, Emanuel či Kéfas.
Náročnejších poslucháčov určite poteší komorný koncert Kataríny Koščovej s Danielom Špinerom alebo Fúzia dvoch svetov – jazzového zoskupenia Marek Szarvaš Projekt a poetickej autorky a skladateľky Skyvy. Paľo Drapák (niekdajší líder skupiny Metalinda) pripravuje špeciálne rockové pásmo – Liturgický Rock.
Z kresťanskej folkovej scény spomenieme napr. kapelu Skalka z Tvrdošína a prvýkrát sa na Verím Pane predstaví aj zoskupenie RuNa Folk z Mojmíroviec.
Špecialitou bude súčasný tanec. Pavol a Ivana Dankovci predvedú komorné tanečné divadlo o krehkosti manželstva pod názvom: “Áno? Sólo pre dvoch.”
V rámci duchovného programu, ale aj v areáli festivalu je možné stretnúť aj katolíckych kňazov. Pozvanie prijal o. Michal Irsák, pastier košickej oázy Koinonie Ján Krstiteľ. Zázemie budú tradične vytvárať aj duchovní garanti festivalu o. Štefan Bocko a zakladateľ festivalu o. Juraj Drobný.
Viac ako 20 ďalších interpretov a hostí, diskusný a detský program organizátori predstavia v nasledujúcich dvoch mesiacoch.
Každý z festivalových dní začne svätou omšou, ktorú budú hudobne doprevádzať zbory z rôznych kútov Slovenska. Program potom pokračuje spoplatnenými koncertami a každý deň zakončujeme hudobnou modlitbou chvál v podaní skúsených kapiel a spoločenstiev. Bonusom po skončení programu bude moderovaná nočná adorácia v miestnom farskom kostole sv. Šimona a Júdu. Počas celého festivalu bude možné priamo na nábreží priehrady prijať sviatosť zmierenia.
Program festivalu Verím Pane prebieha na troch pódiách a v neďalekom farskom kostole. V areáli nájdete navyše detský stan, uličku neziskoviek, stánky s občerstvením a stánky s tovarom s kresťanskou tematikou.
Lístky na festival sa predávajú priamo na webe verimpane.sk, pričom študenti, ŤZP a seniori si môžu uplatniť zľavua deti do 6 rokov sú zadarmo. Rodiny s deťmi si môžu kúpiť aj výhodnú rodinnú permanentku. Festival ponúka možnosť ubytovania na školách alebo vo festivalovom stanovom mestečku. Je možné prísť aj s karavanom, prípadne zaparkovať osobné auto a k nemu postaviť stan a dostať aj elektrickú prípojku. Kapacita je však obmedzená, miesto si treba zarezervovať prostredníctvom webu verimpane.sk.
Naši dobrovoľníci sú úplne kľúčovou súčasťou festivalu. Vo viacerých tímoch zabezpečujú chod celého festivalu a to, aby ste sa po všetky jeho dni cítili ako doma. Dobrovoľníctvo je čoraz viac obľúbené aj pre dobrodružstvo a zážitky, ktoré so sebou prináša. Ak sa túžite k dobrovoľníkom pridať – prihlasovanie je stále otvorené. Všetky podstatné informácie nájdete na našej webstránke.
Tridsiaty štvrtý ročník hudobného festivalu Verím Pane organizuje Gospelová muzika, o.z. v spolupráci s Rímskokatolíckou farnosťou Námestovo, Mestom Námestovo a Žilinským samosprávnym krajom.
Viac info:
www.verimpane.sk

Obec Klin pozýva na Deň obce Klin
2025-07-14 14:00 - 2025-07-15 20:00

Bačovské dni
2025-07-12 16:00 - 2025-07-13 20:00

Dni Obce Zakamenné
2025-07-12 10:00 - 2025-07-13 22:00

Kultúrne leto: Koncert – Smokie the best tribute band
2025-07-11 20:00 - 21:30
Pozývame vás na výnimočný koncert skupiny Smokie – The Best Tribute Band, ktorý sa uskutoční v piatok 11. júla 2025 o 20:00 hod. na Hviezdoslavovom námestí v Dolnom Kubíne.
Skupina je zložená zo skúsených muzikantov, ktorí sa spojili s jediným cieľom – verne oživiť hudbu legendárnej kapely Smokie a jej ikonického frontmana Chrisa Normana. Lídrom kapely je Marcel Szoták, známy pod prezývkou „Norman“, ktorý svojím autentickým hlasom vytvára dokonalú ilúziu originálu.
Čo vás čaká?
Nostalgická cesta časom do zlatej éry 70. a 80. rokov
Dynamická živá show plná emócií, gitarových sól a nezabudnuteľných melódií
Repertoár 21 najväčších hitov v podaní výnimočnej tribute kapely
Zaznejú hity ako:
Living Next Door to Alice, Midnight Lady, Lay Back in the Arms of Someone, Don’t Play Your Rock ’n’ Roll to Me, Gypsy Queen, Stumblin’ In a mnohé ďalšie.

V prípade nepriaznivého počasia sa podujatie uskutoční v priestoroch MsKS Dolný Kubín.

Realizované s finančnou podporou Ministerstva cestovného ruchu a športu Slovenskej republiky.
Partneri a sponzori podujatia: Mesto Dolný Kubín, Klaster ORAVA a Mestské kultúrne stredisko Dolný Kubín

Kultúrne leto: Divadlo – Sýkorka Dodo
2025-07-11 17:00 - 19:00
Kultúrne leto v meste Dolný Kubín pokračuje ďalším krásnym podujatím pre najmenších! Tentokrát vás pozývame na bábkové divadelné predstavenie Sýkorka Dodo, ktoré vzniklo na motívy knihy Veroniky Šikulovej Pozor, bodkovaný pes!
O predstavení:
Sýkorka Dodo je malý vtáčik zo strednej Európy, ktorý veľmi túži po obdivovaní. No je to naozaj tá najdôležitejšia hodnota v živote? Na svojej ceste až do ďalekej Afriky zisťuje, čo je skutočne dôležité.
Divadlo Fí:
Účinkujú: Lucia Janovová, Róbert Máťuš
Réžia: Lucia Janovová, Róbert Máťuš
Scénografia a výroba bábok: Róbert Máťuš
Predstavenie prináša hravý a zároveň hlboký príbeh s dôležitým posolstvom, ktorý deti nielen pobaví, ale aj podnieti k zamysleniu.
Tešíme sa na vás a vašich najmenších!
V prípade nepriaznivého počasia sa podujatie uskutoční v priestoroch MsKS Dolný Kubín.

Realizované s finančnou podporou Ministerstva cestovného ruchu a športu Slovenskej republiky.
Partneri a sponzori podujatia: Mesto Dolný Kubín, Klaster ORAVA a Mestské kultúrne stredisko Dolný Kubín

ŠKAPULIARSKY JARMOK
2025-07-11 15:00 - 21:00
Pozývame vás na Škapuliarsky jarmok, ktorý sa uskutoční 11. júla 2025 v Trstenej.
Okrem predajcov a širokého sortimentu tovaru a pochutín sa môžete tešiť na sprievodný kultúrny program, v ktorom vystúpia: BB Country, IDEA, Veronika Rabada, Nocadeň, DJ Dendy.
Tešíme sa na vás !

Deň obce Žaškov
2025-07-06 16:00 - 21:30

32. Podbielanské folklórne slávnosti na Bobrovej rali
2025-07-06 12:30 - 20:00
Podbielanské folklórne slávnosti na Bobrovej rali sa uskutočnia v areáli najväčšej pamiatkovej rezervácie ľudovej architektúry v strednej Európe v Podbieli 6. júla 2025 a privítajú takmer 300 účinkujúcich.
Program tohtoročných folklórnych slávností na Bobrovej rali bude patriť najmä Podpoľaniu.
